Publication: Magyar Közlöny
Issue: MK-1999-30 (Year: 1999, Number: 30)
Era: 1990-2004
Section: titokról rendelkező 1995. évi LXV. törvényben foglaltak
Paragraph Index: 66

b) elintézés-tervezet útján, mely készülhet az előadói íven, esetleg formanyomtatványon, elektronikus úton, az ügyintéző által megszerkesztett a kiadmányozó által jóváhagyott kinyomtatott formában. (Közbenső intézkedéseket is írásban kell megtenni.) Az elintézés-tervezet elkészítésével egyidejűleg a leíró és a postázó számára meg kell határozni: a levél kiadmányozóját, a leírás módját, a példányszámot a címzetteket, a mellékletek számát, a továbbítás módját, a határidős nyilvántartásba helyezést, a határidő napját, az ügyirat, illetve a kiadmány irattárba helyezés előtti láttamozását, a kiadmány továbbításának módját, az esetleges pénzügyi intézkedéseket (pl. számla, postai átutalás elkészítése). Az elintézés után az irattári terv szerinti tételszámot rá kell vezeti az ügyiratra.

Source: https://magyarkozlony.hu/hivatalos-lapok/13875f22d045a86fb54bfe79903543f42f5a70e6/dokumentumok/0aeccf4342e60f2f41b4080bdf6699356da1d7f9/letoltes